Natriumpyrosulfaatti

Natriumpyrosulfaatti eli natriumdisulfaatti (Na2S2O7) on natrium- ja pyrosulfaatti-ionien muodostama ioniyhdiste.

Reaktioita 
Natriumpyrosulfaattia muodostuu sivutuotteena valmistettaessa rikkitrioksidia natriumvetysulfaatista. Natriumvetysulfaattia kuumennettaessa vapautuu vettä ja natriumpyrosulfaattia. Kun natriumpyrosulfaattia kuumennetaan edelleen, se hajoaa rikkitrioksidiksi ja natriumsulfaatiksi.
2 NaHSO4 → Na2S2O7 + H2O
Na2S2O7 → Na2SO4 + SO3

Natriumpyrosulfaattia muodostuu myös natriumsulfaatin ja rikkitrioksidin reaktiolla noin 400 °C lämpötilassa. Natriumpyrosulfaatti reagoi monien metallioksidien ja -hydroksidien kanssa muodostaen metallien sulfaatteja. Esimerkiksi alumiinihydroksidin ja natriumpyrosulfaatin reaktio tuottaa alumiinisulfaattia, natriumsulfaattia ja vettä.
Na2SO4 + SO3 → Na2S2O7
2 Al(OH)3 + 3 Na2S2O7 → Al2(SO4)3 + 3 Na2SO4 + 3 H2O

Lähteet

Aiheesta muualla 
ChemBlink: Sodium pyrosulfate 

Natriumyhdisteet
Sulfaatit